# ÁLTALÁNOS SZERZŐDÉSI FELTÉTELEK

# Take it and Bring it Kft. mint bérbeadó

# Érvényes 2021. szeptember 01-től

# Általános rendelkezések

* 1. Az eszközök bérletére a jelen Általános Szerződési Feltételek is vonatkoznak a Bérleti Szerződésben meg nem határozott pontokban.
	2. A szerződés tárgya olyan gépek, berendezések, eszközök, amelyek Bérbeadó tulajdonát képezik.

# Az eszközök bérletének létrejötte

* 1. Az eszközbérlés feltétele a regisztráció, a bérlő adatainak felvétele a bérbeadó rendszerébe, bérlés feltételeinek teljesítése.
	2. A bérleti szerződés az ajánlat elfogadásával és/vagy bérleti szerződés aláírásával és/vagy az eszköz átadás- átvételével jön létre.
	3. A szerződő felek a bérleti szerződésben kötelesek megállapodni a következőkről
		+ bérelt eszközökről
		+ hozzáadott felszerelések, kiegészítők (ha van ilyen)
		+ hozzáadott szolgáltatásokról (ha van ilyen)
		+ bérleti díjról, illetve ha van ilyen a hozzáadott szolgáltatások, kiegészítők, felszerelések díjáról
		+ teljesítés helyéről
		+ bérlet, illetve a hozzáadott szolgáltatások időtartamáról
	4. Felek rögzítik, hogy jelen ÁSZF hatálya alá tartozik a felek által megkötött bérleti szerződésen túl a fenti eszközbérleti és egyéb szolgáltatásokra adott Bérbeadói ajánlat, amennyiben azt a Bérlő írásban elfogadta, illetve a fenti eszközbérleti és egyéb szolgáltatásokra adott Bérlői megrendelés, amennyiben Bérbeadó azt írásban elfogadta. Az elfogadott ajánlatot felek bérleti szerződésnek tekintik. Felek írásbelinek fogadják el az e-mail útján tett ajánlatot és elfogadást.
	5. Ha a Bérlő nem személyesen jár el a bérleti szerződés létrehozásakor (regisztrál, fizet be kauciót, ír alá bérleti szerződést), abban az esetben köteles a Bérbeadó számára előre meghatározni írásban, e-mailben vagy elektronikus módon az általa meghatalmazott eljáró személyét. Ezen nyilatkozat alapján az eljáró személy a Bérbeadó felé igazolja személyazonosságát, és a bérleti szerződésből fakadó jogok és kötelezettségek alanyává a meghatalmazó válik. Az eljáró személy köteles minden a bérleti szerződéssel kapcsolatos - birtokába jutott – okiratot, tájékoztatót a meghatalmazónak haladéktalanul átadni. Az eljáró személy meghatározását követően minden ügyviteléből, eljárásából fakadó Bérbeadót ért károkért és költségekért a Bérlő teljes anyagi felelősséggel tartozik.
	6. A bérleti szerződés határozott vagy határozatlan időre jön létre. A határozott időre szóló bérleti jogviszony határozatlan idejűvé alakul át, ha a bérleti idő lejárta után Bérlő nem értesíti a Bérbeadót és az eszközt Bérbeadó részére nem szolgáltatja vissza. Ebben az esetben az óradíj lép életbe, ez alapján történik az elszámolás.
	7. A bérleti szerződés aláírásával Bérlő elismeri, hogy ismeri az eszköz és tartozékai rendeltetését, használatát, műszaki jellemzőit, a használattal kapcsolatos jogszabályi előírásokat, azt, hogy az eszköz rendeltetésszerűen működik, és tiszta állapotban van. Bérlő felelősséget vállal azért, hogy a bérelt eszközt kizárólag arra kiképzett és annak üzemeltetésére jogosítvánnyal rendelkező személy használja. Minőségi vagy mennyiségi kifogás esetén annak tényét felek kötelesek a bérleti szerződésben rögzíteni. Bérlő a bérleti szerződés aláírását követően az abban meghatározott eszközökkel összefüggésben mennyiségi és minőségi kifogással nem élhet.

# Bérbeadó jogai és kötelezettségei

3.1 A bérleti szerződés időtartama alatt a Bérbeadó jogosult az eszközt bármikor megtekinteni, ellenőrizni a használat rendeltetésszerűségét és a karbantartás szakszerűségét, jogosult meggyőződni arról, hogy a Bérlő kezelőszemélyzete ismeri és betartja az eszköz használatára vonatkozó biztonsági és munkavédelmi előírásokat. Bérbeadó jogosult egyoldalúan felfüggeszteni a bérletet, ha úgy ítéli, hogy annak további használata súlyos károsodást okozhat, élet- és vagyonbiztonságot veszélyeztet. Ha nem rendeltetésszerűen használja a bérlő.

* 1. Bérbeadó köteles elvégezni az eszközök üzemórás karbantartását és eseti javítását, helyszíni hibaelhárítását, ha az a bérlés időtartamára esik.
	2. A Bérbeadó - külön megállapodás esetén – térítés ellenében elvégzi az eszköz napi karbantartását, üzemeltetését, biztosítja az üzemeltetéshez és karbantartáshoz szükséges anyagokat és alkatrészeket. (kenőanyag, tömítés stb.)
	3. Az eszköz meghibásodása esetén csak a Bérbeadó jogosult az eseti javítás, helyszíni hibaelhárítás, üzemórás karbantartás elvégzésére és elvégeztetésére. Amennyiben a Bérlő a hiba javítását nem a Bérbeadóval végezteti, az ezzel összefüggő mindennemű kárt Bérlő viseli.
	4. Bérbeadó köteles a Bérlő bejelentését követő 2 munkanapon belül a javítást megkezdeni. Bérbeadó nem felel az eszköz állása következtében keletkezett károkért.
	5. Bérbeadó előzetes felszólítást követően jogosult az eszközt elszállítani Bérlő telephelyéről vagy a munkavégzés helyszínéről, amennyibe Bérlőnek lejárt fizetési határidejű számlája van, és azt nem teljesíti. Mindez nem minősül birtokháborításnak.
	6. Bérbeadó a következő esetekben jogosult a hibajavítás felmerült költségeit - kiszállási díj, szerviz munkaóra díj, alkatrész, egyéb felmerült költségek - Bérlő felé kiszámlázni:
		+ a hiba oka az eszköz nem rendeltetésszerű használata
		+ a kiszállás során megállapítást nyer, hogy az eszköz működőképes, javítást nem igényel

- a Bérlő által végzett telepítés során keletkezett a hiba

# 4. Bérlő jogai és kötelezettségei

* 1. Bérlő teljes felelősséget vállal a bérelt eszközért annak átvételétől kezdődően a kijelölt telephelyen történő hiba- és hiánymentes, tiszta állapotban történő visszaszolgáltatásáig.
	2. Bérlő az eszköz átvételekor köteles ellenőrizni annak mennyiségét, minőségét és rendeltetésszerű használatra alkalmas állapotát.
	3. Bérlő jogosult és köteles az eszköz működését és használatát megismerni, azt a leírtak szerint rendeltetésszerűen használni. A Bérlő jogosult a gép használati utasítását elkérni a Bérbeadótól, ha szükségesnek látja. A Bérlő köteles azt munkaidőn túl is zárt vagy őrzött helyen tárolni. Az eszközt harmadik személynek használatra át nem adhatja.
	4. Bérlő kötelezi magát, hogy a bérleti szerződésben rögzített bármely adat megváltozása esetén haladéktalanul tájékoztatja Bérbeadót.
	5. Bérbeadó előzetes írásbeli hozzájárulása nélkül Bérlő az eszközt nem jelölheti meg. A sérült vagy eltávolított a gyártó által elhelyezett matricák, jelölések, vagy bérbeadó által felhelyezett matricák/táblák, jelölés értékét és annak pótlási költségeit a Bérbeadó Bérlőre terheli.
	6. Amennyiben azt a jogszabályok megkövetelik, Bérlő köteles gondoskodni az eszköz telepítéséhez szükséges hatósági engedélyek megszerzéséről, és betartásáról. Bérlő kötelezi magát, hogy az eszközt csak megfelelő szaktudással, igazolható képzettséggel rendelkező kezelőszemélyzet használhatja. Vállalja, hogy a munkavédelmi előírásokra a kezelő személyzetet kioktatja, az előírások betartását folyamatosan ellenőrzi.
	7. Bérlő kötelezi magát a kezelési utasításban szereplő, az üzemeltetéshez szükséges rendszeres karbantartás szakszerű elvégzésére saját költségén. A nem rendeltetésszerű használatból, gondatlanságból, az elmulasztott vagy szakszerűtlenül elvégzett karbantartásból származó javítási és tisztítási költségeket Bérlő köteles Bérbeadónak megtéríteni.
	8. Az eszköz használata során harmadik személynek/félnek okozott kárért a Bérlő tartozik felelősséggel. Ilyen esetekről köteles haladéktalanul értesíteni a Bérbeadót.
	9. Az elektromos eszközöket kizárólag áramvédő relével vagy áramvédő kapcsolóval ellátott biztosított hálózatról üzemeltetheti, annak jogszabályok szerinti ellenőrzése a Bérlő feladata. Bérlő kérésére sem lehet kikapcsolni az emberi életet és biztonságot jelentő kapcsolót a Bérbeadónak. (pl. áramvédő kapcsoló)
	10. Az eszköz bármilyen meghibásodása vagy működési hibája esetén Bérlő köteles a Bérbeadót szóban haladéktalanul, majd 24 órán belül írásban is értesíteni. (telefonszáma: +36 30 955-23-55, e- mail: info@maroshegyigepkolcsonzo.hu). Abban az esetben, ha a Bérlő tovább használja az eszközt, miközben nem kielégítő az állapota, kizárólagosan Bérlő

felelőssége minden olyan kár, veszteség vagy baleset bekövetkezése, mely közvetve vagy közvetlenül ez okból származik. Amennyiben az eszköz Bérlőnek felróható okból sérül, úgy a Bérbeadó jogosult a javítás költségét, a Bérlő felé érvényesíteni.

* 1. Az eszköz javíthatatlan károsodása, megsemmisülése, eltulajdonítása esetén Bérlő köteles haladéktalanul értesíteni Bérbeadót, és megfizetni az eszköz bérleti szerződésben meghatározott értéket. A kártérítés összegének megállapítása két tényezőből tevődik össze: az eszköz pótlási értékéből, ami az adott eszköz aktuális beszerzési ára és az új eszköz beszerzésének idejére (1 hónap időtartam) jutó bérleti árbevétel kiesésből. E két tényező együttes összege kerül kiszámlázásra Bérlő felé 15 napos fizetési határidővel.
	2. Bérlő gondoskodik saját költségén az eszköz ki- és visszaszállításáról. Ha a Bérlő Bérbeadótól szállítást is igénybe vesz, úgy Bérlő kötelezettsége Bérbeadót írásban értesíteni a visszaszállítás időpontjáról, helyéről és az átadó személyéről.
	3. Bérlő vagy az általa megbízott személy az eszköz visszavételekor jelen kell, legyen.
	4. Bérlő köteles az eszközt tisztán, rendeltetésszerű használatra alkalmas állapotban visszaszállítani. Amennyiben bármilyen takarításra, tisztításra szükség van az újra bérbeadás megteremtéséhez, a Bérbeadó géptisztítási, helyreállítási díjat számol fel.
	5. Bérlő köteles jelezni a bérbeadás előtt, hogy az eszközöket veszélyes anyagokkal érintett környezetben kívánja használni. Ebben az esetben az eszközök veszélyes anyagtól történő mentesítéséért a Bérlő felelős (pl. azbeszt, savas-lúgos, radioaktív környezet stb). Amennyiben a Bérlő ennek a kötelezettségének nem tesz eleget, a Bérbeadó jogosult a tisztítási díjat kiszámlázni.
	6. Bérlőnek kötelessége a megadott telepítéshez szükséges feltételeket biztosítani.

# Bérleti díj, fizetési feltételek

* 1. Bérlő a bérelt eszközért Bérbeadónak a bérleti szerződésben meghatározott bérleti díjat fizeti. Határozott időre kötött bérleti szerződés esetén, ha a bérleti időt a Bérlő túllépi és a szerződés emiatt határozatlan idejűvé alakul át, ebben az esetben az óradíj lép életbe, külön megállapodás esetén a Bérbeadó jogosult a bérleti szerződésben meghatározott napi bérleti díj felszámítására az eszköz visszaszolgáltatásáig. Amennyiben a bérleti szerződésben rögzített időtartam előtt történik az eszköz visszaadása, a Bérbeadónak lehetősége van a bérleti díj módosítására.
	2. Bérlő tudomásul veszi, hogy bérleti díj fizetési kötelezettsége akkor is fennáll, ha a bérbe vett eszközt Bérbeadótól független okok miatt nem tudja használni.
	3. A bérleti díj fizetése 8 napnál rövidebb bérleti időszak esetén előre vagy annak végén, ennél hosszabb bérleti időszak esetén 8 naponként, illetve a szerződés lezárásakor azonnal történik számla alapján.
	4. A számlák késedelmes megfizetése esetén Bérbeadó jogosulttá válik a Ptk.6:155.§ szerinti késedelmi kamatra (mértéke a késedelemmel érintett naptári félév első napján érvényes jegybanki alapkamat 8 százalékponttal növelt összege) és minimum 200.000 FT behajtási költségátalány felszámítására.
	5. Bérlő tudomásul veszi, hogy amennyiben a Bérbeadóval szembeni fizetési kötelezettséget nem teljesíti és ezért a behajtás érdekében Bérbeadó követeléskezelő céget vesz igénybe, úgy Bérbeadó jogosult a Bérlő adatainak továbbítására követeléskezelő részére. A Bérbeadó Bérlőre áthárítja a követeléskezeléssel kapcsolatos költségeket.

# Kaució

* 1. Bérlő a bérleti szerződésben meghatározott kauciót fizeti Bérbeadónak.
	2. Bérlő által megfizetett kaució Bérbeadó valamennyi követelése biztosítékául szolgál. A kauciót Bérbeadó Bérlő külön megkérdezése nélkül felhasználhatja, amennyiben a Bérlő bérleti díj és járulékai fizetési kötelezettségének nem tesz eleget, avagy a gép károsodik, elvész, vagy megsemmisül. A kaució részbeni vagy teljes felhasználása esetén Bérlő köteles azt 10 napon belül eredeti összegre feltölteni. Ennek elmulasztása esetén Bérbeadót megilleti az azonnali hatályú felmondás joga.
	3. A bérelt eszközök sérülésmentes visszaadása esetén a kaució Bérlőnek kamatmentesen visszajár feltéve, hogy Bérlőnek bérleti díj tartozása nincsen.
	4. Bérbeadó a bérelt eszközök átadását a kaució megfizetésétől függővé teheti. Ezen bérlői fizetési kötelezettség elmulasztása a Bérbeadói késedelmet kizárja.

# Felelősség, felelősségkorlátozás

* 1. A Bérbeadó nem felelős sem a közvetett, sem a közvetlen kárért, amely a Bérlőnél vagy harmadik félnél merül fel az eszköz hibája vagy olyan más ok miatt, amely a Bérbeadó befolyásán kívül esik, vagy amely a Bérlő tevékenysége vagy tevékenységének elmulasztása miatt keletkezik. A Bérbeadó nem vonható felelősségre közvetett károkért. A Bérbeadó szerződésszegése esetén a Bérbeadó kártérítési felelőssége az esedékessé váló bérleti díjra korlátozódik.
	2. Bérlő kockázatkezelési díj ellenében jogosulttá válik kárenyhítésre, feltéve, ha a káresemény a „Kárrendezési tájékoztató gépkárhoz” vagy a „Kárrendezési tájékoztató lopáshoz” tájékoztatókban leírt körülmények között történt. Bérbeadó Kockázat Felelősségi Csökkentési (továbbiakban: KFCS) szolgáltatása az egyedi azonosítóval rendelkező eszközökben keletkezett kárra, az eszközök betöréses lopásból, rablásból származó eltulajdonítására, továbbá a géptörés meghatározott módozataira nyújt fedezetet külön díj megfizetése ellenében.
	3. Bérbeadó bizonyos gépek bérlésénél kötelezheti Bérlőt a KFCS megkötésére, avagy Bérlő saját költségén a Bérbeadó számára elfogadható, jó hírnevű biztosító társaságnál köteles általános felelősségbiztosítást, munkáltatói felelősségbiztosítást, teljes körű vagyonbiztosítást kötni az eszköz használatával kapcsolatban az eszközben, illetve más vagyontárgyakban felmerült károk vagy annak révén okozott sérelmek biztosítására. A vagyonbiztosításnak fedezetet kell nyújtania minden az eszközben található vagyontárgy megsemmisülésére vagy megrongálódására. Bérlő a bérleti szerződés megkötése előtt köteles a vagyonbiztosításról szóló kötvényt bemutatni, annak kötvényszámát megadni a bérleti időszak időtartamára. Ha a bérleti időszak alatt a vagyonbiztosításról szóló kötvény lejár, akkor a Bérlő köteles megújítani és ismételten benyújtani a Bérbeadó részére.

# A bérleti szerződés megszűnése

* 1. A határozott időre kötött bérleti szerződés a határozott idő elteltével szűnik meg, kivéve, ha a szerződés nem alakul át határozatlan idejűvé.
	2. A határozatlan idejű szerződés írásban közölt felmondással és/vagy az eszköz a Bérbeadó részére történő visszaszolgáltatásával szűnik meg.
	3. A bérleti szerződés az eszköz visszaadásának időpontjáig szól, melyet a bérleti szerződés igazol. A bérleti szerződésnek tartalmaznia kell a visszavétel időpontját, az eszköz műszaki állapotát, tartozékait, az esetleges hiba- és hiányjegyzéket.
	4. A Bérbeadó írásbeli felszólítást követően azonnali hatállyal felmondhatja a szerződést, és elszállíthatja a bérleti tárgyát képező eszközt, ha a Bérlő megsérti a bérleti szerződés és az Általános Szerződési Feltételek rendelkezéseit, vagy ha a Bérlő felszámolás alá kerül, vagy megszűnik. Ebben az esetben a Bérlő nem akadályozhatja meg az eszköz elszállítását, biztosítja Bérbeadó szabad bejutását az ingatlanra, ahol az eszköz található, és nem tekinti az oda bejutást birtokháborításnak.

# Adatkezelés

* 1. A bérbeadó a rábízott személyes adatokat a mindenkori jogszabályok betartásával kezeli, az adatkezelésről az érintetteket megfelelően tájékoztatja. Részletes adatkezelési tájékoztató külön dokumentumban érhető el.

# Záró rendelkezések

* 1. A bérleti szerződésre a magyar jog az irányadó**.** A bérleti szerződésben és jelen ÁSZF-ben nem szabályozott kérdésekben a Ptk. vonatkozó rendelkezéseit kell alkalmazni.
	2. Reklamáció esetén Bérlő forduljon a Bérbeadó ügyvezetéséhez. Külföldi jogi személy vagy külföldi magánszemély elleni esetleges peres eljárásban a magyar bíróság jár el.
	3. Jelen Általános Szerződési feltételek a Bérbeadó weblapján elérhető: www.maroshegyigepkolcsonzo.hu

# Külön tájékoztatás

11.1 Bérlő tudomásul veszi, hogy a Bérbeadó szerződésszegése esetén a Bérbeadó kártérítési felelőssége az esedékessé váló bérleti díjra korlátozódik.